armvectores/hy_wikipedia_2023 huggingface dataset:
Բուրկ

Բուրկ (ֆր.՝ Bourcq), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 59 մարդ, բնակչության խտությունը` 5.99 մարդ/կմ²։ Բնակավայրը զբաղեցնում է 9.85 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 34 աշխատունակ (15-64 տարեկան) բնակիչ, որոնցից ակտիվ էին 30-ը, իսկ ոչ ակտիվները` 4։ Ակտիվության ցուցանիշը կազմում է 88,2 %։ 30 աշխատունակ մարդկանցից աշխատել է 27 անձ (16 տղամարդ և 11 կին)։ Գործազուրկ են եղել 3 անձ (1 տղամարդ և 2 կին)։ 4 անաշխատունակներից 0-ը եղել են աշակերտներ կամ ուսանողներ, 3-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոնովալովի ռեակցիա

Կոնովալովի ռեակցիա, պարաֆինային և ցիկլոպարաֆինային միացություններում, ինչպես նաև ճարպարոմատիկ միացությունների կողմնային շղթայում ջրածնի ատոմի տեղակալում նիտրո (
  
    
      
        N
        
          O
          
            2
          
        
      
    
    {\displaystyle NO_{2}}
  ) խմբով՝ ազոտական թթվով ուղղակի նիտրացմամբ. 
  
    
      
        R
        −
        H
        +
        H
        N
        
          O
          
            3
          
        
        →
        R
        −
        N
        
          O
          
            2
          
        
        +
        
          H
          
            2
          
        
        O
      
    
    {\displaystyle R-H+HNO_{3}\to R-NO_{2}+H_{2}O}
  ։
Կոնովալովի ռեակցիան իրականացվում է նոսր ազոտական թթվով (12-20%-անոց) հեղուկ ֆազում, 140-150 °C-ում և բարձր կամ նորմալ ճնշման տակ։ Հեշտ տեղակալվում է երրորդային ածխածնի ջրածինը, դժվար՝ առաջնայինը։ Ճարպարոմատիկ միացություններում նիտրացվում է կողմնային շղթայի 
  
    
      
        a
      
    
    {\displaystyle a}
  -դիրքը։ Կոնովալովի ռեակցիան կիրառվում է քիմիական արդյունաբերության մեջ նիտրոմիացություններ ստանալու համար։ Պրոցեսն իրականացնում են գոլորշի ֆազում (>400 °C)։ Ռեակցիան հայտնաբերել է Մ. Ի. Կոնովալովը, 1888 թվականին։
Կորբերա դե Էբրո

Կորբերա դե Էբրո (իսպ.՝ Corbera de Ebro, բասկ.՝ Corbera d'Ebre, կատ.՝ Corbera d'Ebre), բնակավայր և մունիցիպալիտետ Իսպանիայում՝ Տարագոնայի ենթարկման տակ՝ Կատալոնիա համայնքի տարածքում։ Մունիցիպալիտետը գտնվում է Տերա-Ալթա շրջանում։ Տարածքը կազմում է 53.1 կմ2։ Բնակչությունը 2011 թվականի տվյալներով կազմել է 1180 մարդ։


== Կորբերա դե Էբրոյի հետ կապված մարդիկ ==
Հայմե Ֆեռան (1851-1929 թվականներ), բժիշկ և բակտերիաբան- ծնվել է Կորբերա դե Էբրոյում


== Արտաքին հղումներ ==
Página web del Ayuntamiento
Página web del Poble Vell Archived 2007-07-23 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Սորոկոլետովո (այլ կիրառումներ)

Սորոկոլետովո, կարող է վերաբերել՝

Սորոկոլետովո - գյուղ Ուկրաինայի Սումիի մարզի Նեդրիգայլովի շրջանում
Սորոկոլետովո - գյուղ Ռուսաստանի Սմոլենսկի մարզի Վյազեմսկի շրջանի կազմում
Յուն Փակ

Յուն Փակ (նոյեմբերի 18, 1987(1987-11-18), Սեուլ, Հարավային Կորեա), հարավկորեացի դերասան։ Յունը իր կարիերան սկսել է Can't Play Well (հանգըլ: 못 노는 애들) խմբում որպես թմբկահար, ով 2010 թվականին հաղթել է բրոնզե մրցանակ 34-րդ MBC Campus Song Festival-ի ժամանակ։ Երբ նրա պայմանագիը ավարտվեց S.M. Entertainment-ի հետ, նա 2013 թվականին միացավ JYP Entertainment-ին։ Յունը խաղացել է գլխավոր դեր ` «Ի՞նչ է տեղի ունենում իմ ընտանիքում» (2014 թ.) և «Ծաղկի թագուհին» (2015 թ.) կորեական դրամաներում։


== Ֆիլմագրություն ==


=== Հեռուստասերիալներ ===


=== Ֆիլմեր ===


=== Տարբեր շոուներ ===


=== Երաժշտական հոլովակներ ===


=== Թատրոն ===


== Ծանոթագրություններ ==


== Արտաքին հղումներ ==
Yoon Park Archived 2015-06-10 at the Wayback Machine. at JYP Entertainment (կոր.)
Պետեր ֆոն Կոռնելիուս

Պետեր Յոզեֆ ֆոն Կոռնելիուս (գերմ.՝ Peter Joseph von Cornelius, սեպտեմբերի 23, 1783(1783-09-23)[…], Դյուսելդորֆ, Գերմանիա - մարտի 6, 1867(1867-03-06)[…], Բեռլին, Պրուսիայի թագավորություն), գերմանացի նկարիչ և մանկավարժ։ Կոմպոզիտոր  Պետեր Կորնելիուսի հորեղբայրը։


== Կենսագրության ==
Դյուսելդորֆյան պատկերասրահի պահապանի որդին՝ Կորնելիուսը, 15 տարեկանում որբանում է և գտնվում չափազանց ճնշված վիճակում։ Դրանք հաղթահարելով՝ նա սկսեց աշխատել տեղական եկեղեցիների նկարազարդումների վրա (հատուկ հետաքրքրություն էր ներկայացնում Նոյսի սուրբ Կվիրինի եկեղեցու նկարազարդումները)։
Կորնելիուսի համար հանգրվանային դարձավ Հռոմ կատարած ուղևորությունը 1811 թվականին նա միացավ գերմանական նկարիչների ընկերակցությանը, որում ընդգրկված էին Յոհան Ֆրիդրիխ Օվերբեկը, Ֆրանց Պֆորը և մյուսները։  Այս ընկերակցությունը ստացավ  «Սուրբ Լուկայի միություն» անվանումը, իսկ գերմանական գեղանկարչության մեջ մտավ «նազարեթցիներ» կեսկատակ կեղծանունով։ Կորնելիուսը իր հռոմյան ժամանակաշրջանում այլ նազարեթցիների հետ մասնակցեց Հռոմում պրուսական դեսպան Բարտոլդի   (1816-1819) տան նկարազարդմանը, ինչպես նաև  (Սամուել Ամսլերի հետ համատեղ) աշխատեց  «Նիբելունգների երգը» ստեղծագործության պատկերազարդման վրա։
1820-ական  թվականներին  Կորնելիուսը Լյուդվիգ I Բավարացու հրավերով հիմնականում բնակվել է Մյունխենում և նկարել պալատականների դիմանկարներ, իսկ 1819 թվականից մինչև 1824 թվականը եղել է Դյուսելդորֆի գեղարվեստի ակադեմիայի առաջին տնօրենը։ Նա նկարազարդում է մյունխենյան մի քանի եկեղեցիներ, ինչպես նաև Գլիպտոտեկայի և Պինակոտեկի շենքերը։
1840 թվականին  Կորնելիուսը տեղափոխվում է Բեռլին։  1840-ական թվականներին է վերաբերվում նրա վերջին աշխատանքները, որոնք կատարվել են պալատական գերեզմանոցում Ալբրեխտ Դյուրերի մոտիվներով։  Նրա կողմից Գլիպտոտեկայում անտիկ սյուժեներով կատարված որմնանկարները (1820-1830) և «Դաժան դատաստանը» սուրբ Լյուդվիգի եկեղեցում (1836-1840) համարվում են այդ ժամանակաշրջանի գերմանական ակադեմիական  արվեստի առավել բնութագրիչ ստեղծագործություններ և երկար ժամանակ ծառայում էին որպես նմուշներ, որոնցով դաստիարակվել են  Գերմանիայի երիտասարդ սերնդի նկարիչները։
Կորնելիուսի աշակերտներից են եղել գեղանկարիչներ Հենրիխ Գեսրգ Բրանդեսը, Յակոբ Գյոտցենբերգերը և Գոտլիբ Հասենը։


== Պատկերասրահ ==

		


== Ծանոթագրություններ ==


== Արտաքին հղումներ ==
Энциклопедия Кольера


== Աղբյուրներ ==
Корнелиус Петер фон - статья из Большой советской энциклопедии.
Վարդգես Արա Աբգարյան

Վարդգես Արա Աբգարյան (անգլ.՝ Vartkess Ara Apkarian, փետրվարի 9, 1955(1955-02-09)), ամերիկահայ հայտնի ֆիզիկական քիմիկոս, Իրվինի Կալիֆոռնիայի համալսարանի քիմիայի պրոֆեսոր։ Հայաստանի գիտությունների ազգային ակադեմիայի արտասահմանյան անդամ։


== Կենսագրություն ==
Աբգարյանը Սահմանափակ տարածության և ժամանակի քիմիայի կենտրոնի, Ազգային գիտական հիմնադրամի քիմիական նորարարությունների կենտրոնի տնօրենն է։ Ավարտել է Հարավային Կալիֆոռնիայի համալսարանը՝ ստանալով քիմիայի բակալավրի աստիճան, որին հաջորդել են դոկտորական աստիճանը, Հյուսիսարևմտյան համալսարանի քիմիայի գծով գիտական աստիճանը։ Կոռնելի համալսարանում դոկտորանտուրայից հետո 1983 թվականին ընդունվել է Կալիֆոռնիայի համալսարանի քիմիայի ֆակուլտետ։ Աբգարյանն աշխատել է Իրվինի Կալիֆոռնիայի համալսարանի քիմիայի ամբիոնի վարիչ (2004-2007)։
Աբգարյանը Հայաստանի Գիտությունների ազգային ակադեմիայի արտասահմանյան անդամ է և Ամերիկյան ֆիզիկական ընկերության, Գիտությունների առաջընթացի ամերիկյան ասոցիացիայի անդամ։ Նրա դասախոսական աշխատանքն ու հետազոտություններն արժանացել են մրցանակների, այդ թվում՝ Հումբոլդտի մրցանակ (1996), Հարավային Կալիֆոռնիայի համալսարանի պատվավոր շրջանավարտ (2007),  Ամերիկյան քիմիական ընկերության Չառլզ Բեննետի անվան մրցանակ (2008), Ամերիկյան քիմիական ընկերության փորձարարական ֆիզիկական քիմիայի մրցանակ (2014), Յուվյասկյուլյայի համալսարանի (Ֆինլանդիա) պատվավոր դոկտոր (2016)։
Նրա վերջին գիտական ներդրումներն են՝ մեկմոլեկուլային տվիչի ստեղծումը և լույսը ատոմային չափսերով սահմանափակելու գործիքների մշակումը։ Նրա թիմը տեսողականացրել է առանձին մոլեկուլների ներքին կառուցվածքը և պատկերել առանձին մոլեկուլների սեփական տատանումներիռեժիմները։


== Ծանոթագրություններ ==
Սևագլուխ դրախտապան

Սևագլուխ դրախտապան (լատ.՝ Emberiza melanocephala), դրախտապանների ընտանիքի թռչուն։ Բնադրող-չվող է, տարածված։


== Արտաքին տեսք ==
Գեղանի կեցվածքով թռչուն է։ Մարմնի երկարություն 16-17 սմ է, թևերի բացվածքը՝ 2630 սմ, կենդանի զանգվածը՝ 23-30 գրամ։ Հասուն արուի գլուխը սև է, մարմինը վերևից՝ դարչնագույն-շիկակարմիր, թևերը՝ սևավուն, մարմինը ներքևից՝ դեղին։ Էգի մարմինը վերևից դարչնագույն-մոխրագույն է, ներքևից՝ փոփոխական բաց դեղին։ Երիտասարդն ավելի բաց գույնի է և խայտավոր, ներքնապոչը՝ բաց դեղին։ Արուներն անընդմեջ երգում են՝ տեսանելի տեղում նստած։ Բնակվում է բաց թփուտային տարածքներում՝ կիսաանապատներից մինչև ենթալպյան մարգագետիններ։ Սնվում է անողնաշարավորներով, սերմերով։


== Կենսակերպ ==
Գարնանային վերադարձը՝ մայիսի առաջին տասնօրյակին։ Արուները էգերից 3-5 օր շուտ սկսում են միալար, հոգնեցուցիչ երգը։ Հարսանեկան զույգերը ձևավորվում են մայիսի երկրորդ տասնօրյակից հունիսի վերջը։ Զուգավորմանը համընթաց էգը զբաղվում է բնի կառուցմամբ (մայիսի երկրորդ տասնօրյակից մինչև հունիսի վերջը)՝ 5 օրվա ընթացքում (1 ժամում 10 անգամ շյուղեր է բերում բույն)։ Արուն ուղեկցում և պաշտպանում է էգին։ Բույնը գավաթաձև է՝ խոտաբույսերից հյուսված։ Բնադրում է գետնին, ցածր թփուտներին, հազվադեպ՝ ծառերին։ Ձվերը բներում հայտնվում են մայիսի վերջից։ Դնում է 22 մմ տրամագծով, բաց կապույտ՝ մուգ պտերով 3-5 ձու։ Թխսակալում է էգը' 13-14 օր։ Ձագերը բներում հայտնվում են հունիսի առաջին կեսից հուլիսի առաջին տասնօրյակը, կրկնակի բնադրման դեպքում՝ մինչև հուլիսի վերջը։ Անվտանգ պայմաններում բնից դուրս են գալիս կյանքի 9-10-րդ, վտանգի դեպքում՝ 7-8-րդ օրը։ Բնային կյանքում ձագերին կերակրում է էգը՝ միջատներով, սերմերով, ցորենի, գարու, վարսակի հատիկներով։
Աշնանային չուն՝ մինչև օգոստոսի վերջը։
1985 թվականից սկսած՝ նկատվում է թվաքանակի վտանգավոր անկում, ուստի անհրաժեշտ է անհատական պաշտպանության միջոցների կիրառում։ Սևի ու դեղինի գեղեցիկ համադրությամբ փետրավորման շնորհիվ որոշակի գեղագիտական արժեք է ներկայացնում հատկապես անազատ պայմաններում։
(2645) Դաֆնի Պլեյն

(2645) Դաֆնի Պլեյն (անգլ.՝ Daphne Plane), աստերոիդ աստերոիդների հիմնական գոտում։ Հայտնաբերվել է 1976 թվականի օգոստոսի 30-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,391925 ա. մ., առավելագույնը մոտենում է 2,1393 ա. մ. հեռավորության վրա և հեռանում 2,6446 ա. մ.։ Արեգակի շուրջ մեկ ամբողջական պտույտ է կատարում 1351,2 երկրային օրվա ընթացքում, իր ուղեծրով շարժվելով միջինում 0,26643 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2645) Դաֆնի Պլեյն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բհարատ Ռատնա

Բհարատ Ռատնա (հինդի` भारत रत्न, բառացի` Հնդկաստանի գանձ), Հնդկաստանի բարձրագույն պետական քաղաքացիական պարգևն է, որը շնորհվում է ի նշան երախտագիտության` հասարակության առջև բարձր մակարդակի ծառայությունների համար։ Այն շնորհվում է 1930-1940-ական թվականների հնդկական ընդդիմության և անկախության համար պայքարի մարտիկներին, ինչպես նաև քաղաքական, պետական, հասարակական գործիչներին, գիտնականներին, երաժիշտներին և այլ մասնագիտությունների տեր մարդկանց` հաշվի չառնելով նրանց ռասայական պատկանելիությունը, գործունեության ոլորտը, հասարակության մեջ նրանց զբաղեցրած դիրքը և սեռը։ Ըստ աստիճանակարգի, Բհարատ Ռատնային նախորդում են կրտսեր դասի Պադմա Վիբհուշան, Պադմա Բհուշան և Պադմա Շրի պետական քաղաքացիական պարգևները։


== Պատմությունը ==
Բհարատ Ռատնա պարգևը սահմանվել է 1954 թվականի հունիսի 2-ին, Հնդկաստանի առաջին նախագահ Ռաջենդրա Պրասադի կողմից։ Պարգևատրումը կանոնավոր բնույթ չի կրում, օրինակ` 1991, 1992, 1997, 1998 և 1999 թվականներին այն շնորհվել է յուրաքանչյուր տարում երեք մարդու, իսկ 1993-1996 թվականների ընթացքում չի շնորհվել։ Հետմահու շնորհվելու կարգը մտցվել է 1955 թվականին և այդ պահից այն անվիճելիորեն հետմահու շնորհվել է 12 մարդու։ Միայն մեկ անգամ, 1992 թվականին, հրապարակայնորեն հայտարարված հետմահու պարգևատրումը չի կայացել` բողոքի պատճառով։
Արտասահմանցիներին պարգևատրելու հարցը նույնպես վիճելի է։ Մինչ օրս, Բհարատ Ռատնա պարգևը շնորհվել է երկու արտասահմանցիների` հարավաֆրիկյան քաղաքական և պետական գործիչ Նելսոն Մանդելային և փուշթուների հոգևոր և քաղաքական առաջնորդ Աբդուլ Ղաֆար-խանին (Բաչա Խան), ով Մահաթմա Գանդիի գործընկերն ու հետևորդն էր։ Բհարատ Ռատնա պարգևը շնորհվել է նաև այլազգի, սակայն Հնդկաստանի քաղաքացիություն ունեցող Մայր Թերեզային։
Բհարատ Ռատնային արժանացած ամենաերիտասարդ մարդը` կրիկետի մարզիկ Սաչին Տենդուլկարն է, ում պարգևը շնորհվել է, երբ նա 40 տարեկան էր, այն դեպքում, երբ կանանց իրավունքների պաշտպան Դհոնդո Կեշավ Կարվեն պարգևին արժանացել է 100 տարեկանում։
Մինչ օրս, Բհարատ Ռատնա պարգևին արժանացել է 45 մարդ, որոնցից 12-ը` հետմահու։


== Շքանշանի նկարագիրը ==
Շքանշանն ունի Սրբազան ֆիկուս (Ficus religiosa) ծառի տերևի տեսք։ Կենտրոնում արևն է, որի ներքևում դևանագարիով գրված է «Բհարատ Ռատնա» (भारत रत्न), իսկ շքանշանի հակառակ կողմում Հնդկաստանի զինանշանն է, որի ներքևում գրված է «Սատյամեվա ջայատե» (सत्यमेव जयते), որը սանսկրիտից թարգմանաբար նշանակում է. «Միայն ճշմարտությունն է հաղթանակում»։ Շքանշանին ամրացված է 51 մմ տրամագծով սպիտակ ժապավեն, որը թույլ է տալիս այն կրել պարանոցին։


== Բհարատ Ռատնայի մրցանակակիրները ==


== Տես նաև ==
Պադմա Շրի
Պադմա Բհուշան
Պադմա Վիբհուշան


== Ծանոթագրություններ ==
Ռուս-անգոլական հարաբերություններ

Ռուս-անգոլական հարաբերություններ (ռուս.՝ Российско-ангольские отношения, պորտ.՝ Relações entre Rússia e Angola) դիվանագիտական հարաբերությունները Ռուսաստանի Դաշնության և Անգոլայի Հանրապետության միջև։


== Պատմություն ==

Դիվանագիտական հարաբերությունները հասաատվել են Խորհրդային Միության ժամանակաշրջանում՝ 1975 թվականի նոյեմբերին։ 1976 թվականի հոկտեմբերին կնքվել է «բարեկամության և համագործակցության պայմանագիր»։ Ստորագրվել են համաձայնագրեր տնտեսական և տեխնիկական համագործակցության, լեռնարդյունաբերության և երկրաբանության, ձկնարդյունաբերության ասպարեզում համագործակցության (1979) վերաբերյալ, որոնցով Խորհրդային Միությունը Անգոլային աջակցություն է ցույց տալիս անգոլական տնտեսության և մշակույթի ավելի քան 15 ճյուղերում, ինչպես նաև ազգային կադրերի պատրաստման գործում։
Էլի Բոպ

Էլի Բոպ (ֆր.՝ Élie Baup; մարտի 17, 1955(1955-03-17), Սեն Գոդենս), ֆրանսիացի ֆուտբոլային մարզիչ։


== Կարիերա ==


=== Ակումբային ===
Էլի Բոտը հանդես է եկել դարպասապահի դիրքում։ Ողջ կարիերան անցկացրել է «Տուլուզա» ակումբում, խաղացել է նաև մի քանի սիրողական ֆուտբոլային ակումբերում։ Ֆուտբոլիստը ստիպված է եղել թողնել կարիերան ողբերգական ավտովթարի պատճառով։


=== Մարզչական ===
Առաջին ակումբը, ում հետ Էլի Բոպը պայմանագիր է ստորագրել և դարձլ մարզիչ, եղել է «Սենտ Էտեն»ը։ Սկսել է գլխավորել ակումբը 1994 թվականի ամռանից և պաշտոնից զրկվել է 1995/96 մրցաշրջանի սկզբին, բայց դա չի փրկել «կանաչներին» տեղ զբաղեցնել առաջին լիգայում։
1997 թվականին Բոպը դարձավ «Բորդո» ակումբի գլխավոր մարզիչ, Գի Ստեֆանի օգնականը։ 1 մրցաշրջան անց Գիին հեռացրեցին ակումբից և նոր մարզիչ նշանակվեց Բոպին։ «Բորդո» ակումբում Էլին աշխատեց 5 տարի, և մասնակցելով մի շարք առաջնությունների չկարողացավ տոնել գեթ 1 հաղթանակ։ 1999 թվականին Բոպը արժանացավ Ֆրանսիայի լավագույն մարզչի կոչմանը։ 2003 թվականի ավարտին, «Տուլուզ» ակումբի դեմ խայտառակ պարտությունից հետո հեռացվեց ակումբի գլխավոր մարզչի պաշտոնից։
2004 թվականին Էլի Բոպը կրկին դարձավ «Սենտ Էտեն» ակումբի գլխավոր մարզչ, իսկ 2006-2008 թվականներին գլխավորեց «Տուլուզ» ակումբը։ 2008/09 մրցաշրջանում Բոպը դարձավ «Նանտ» ակումբի գլխավոր մարզիչ։ Սակայն առաջնության վերջում թիմը դուրս մնաց 2-րդ Լիգայից, ցածր միավորների պատճառով։
2012 թվականի հուլիսի 4-ից մինչև 2013 թվականի դեկտեմբերի 7-ը, Էլի Բոպը գլխավորեց Մարսելի «Օլիմպիկի» ֆուտբոլային ակումբը։


== Ձեռքբերումներ ==


=== Թիմային ===
Ֆրանսիայի առաջնություն (1)։ 1998/1999
Ֆրանսիայի գավաթի առաջնության (1)։ և 2001/02 հաղթող


=== Անձնական ===
Ֆրանսիայի տարվա մարզիչ (1)։ 1999 թվականին


== Ծանոթագրություններ ==


== Արտաքին հղումներ ==
Պրոֆիլը Footballdatabase.eu կայքում
Իսլամը Նորվեգիայում

Նորվեգիայում քրիստոնեությունից հետո, իսլամը տարածվածությամբ երկրորդ կրոնն է։ Ըստ 2016 թվականի հարցումի տվյաների 148 189 բնակիչ դավանում է իսլամ, որը կազմում է բնակչության մոտ 2,8 %-ը։ Նորվեգիայի մուսուլմանների մեծամասնությունը դավանում են իսլամի սուննի ուղղությունը, իսկ զգալի փոքրամանությունը շիա իսլամ։ Մուսուլմանների մոտ 55 %-ը ապրում են Օսլոյի և Աքերսհուսի ֆյուլքեներում։ Նորվեգական իսլամադավան բնակչության մեծամասնությունը գաղթականներ են, որոնց մեծ մասը նորվեգական պակիստանցիներ են։


== Պատմություն ==
Իսլանդական տարեգրությունում նկարագրվում է 1260-ական թվականներին  Նորվեգիայում Թունիսի դեսպանատան հիմնման մասին այն բանից հետո, երբ Հաքոն IV Ծեր թագավորը դեսպանատան հետ ընծաներ է ուղարկել սուլթանին։ Սակայն երկրի մուսուլման բնակչությունը նկատելի չի եղել մինչև XX դարի երկրորդ կեսը։ Իսլամադավան երկրներից Նորվեգիա ներգաղթը սկսել է ավելի ուշ, քան Արևմտյան Եվրոպայի այլ երկրներում, և սկսել է աճել միայն XX դարի 60-ական թվականներին։ Առաջին անգամ Նորվեգիայում մուսուլմանների թիվը գրանցվել է 1980 թվականին և կազմում էր 1006 մարդ։ Այս վիճակագրությունը հիմնված է եղել գրանցված կոնգրեգացիայի (եկեղեցական) տվյալների հիման վրա, իսկ այդպիսի ցածր ցուցանիշի պատճառը հանդիսացել է մուսուլմանների մեծ մասի մզկիթներում գրանցված լինելը։ 1990-ական թվականների վերջում իսլամը ծխականների թվով անցել է կաթոլիկ եկեղեցուն և հիսունականներին, դառնալով Նորվեգիայում կրոնական փոքրամասնություններից տարածված առաջին կրոնը։ 2004 թվականին մուսուլմանները ընդգրկված էին 92 տարբեր կոնգրեգրացիաներում, որոնցից 40-ը հիմնադրվել էին Օսլոյում և Աքերսհուսում։ 2010 թվականին Շվեդիայի Էրեբրու քաղաքից մի մուսուլման, Սաուդյան Արաբիայի միջոցներով, ցանկացել է Տրոմսյոյում մզկիթ կառուցել, սակայն Նորվեգիայի կառավարությունը չի թույլատրել, Սաուդյան Արաբիայի դավանանքի ազատության բացակայության պատճառով։


== Բնակչություն ==
2000 թվականին եղել է մոտավորապես 500 բնիկ նորվեգացիներ, ովքեր սկսեցին դավանել իսլամ։ Մնացած մուսուլմանները մի շարք երկրներից առաջին կամ երկրորդ  սերնդի գաղթականներ են։


== Ծանոթագրություններ ==
Աստերոիդների ցանկ (320101-320200)

Աստերոիդների ցանկ (320001-320100)  • Աստերոիդների ցանկ  • Աստերոիդների ցանկ (320201-320300)
 Աստերոիդների ցանկ (320001-320100)  • Աստերոիդների ցանկ  • Աստերոիդների ցանկ (320201-320300)
Պասկալ Լեժիտիմուս

Պասկալ Լեժիտիմուս (ֆր.՝ Pascal Légitimus, մարտի 13, 1959(1959-03-13), Փարիզ), ֆրանսիացի դերասան, երաժիշտ, սցենարիստ, կոմեդիայի թատրոնի տնօրեն, ֆրանսիական «Անծանոթները»  տրիոյի անդամ, ֆրանսիացի դերասանուհի Դարլինգ Լեժիտիմուսի թոռը։


== Կենսագրություն ==
Ծնվել է 1959 թվականի մարտի 13-ին, Փարիզում՝ Թեո Լեժիտիմուսի և Մադլեն Քամբուրյանի ընտանիքում։  Հայրը սևամորթ է եղել, Անթալիայից,  մայրը եղել է փարիզաբնակ   հայուհի։
Պասկալ Լեժիտիմուսը սկզբնական շրջանում աշխատել է «Պարի» թատրոնում, հետագայում ընկերների հետ հիմնել է «Անծանոթները» (ֆր.՝ Les Inconnus)  կատակերգական տրիոն։ Խումբը փոքրիկ ներկայացումներով և պատումներով հանդես է եկել  տարբեր երկրներում և  ֆրանսիական հեռուստատեսությամբ։


== Ֆիլմեր ==
«Պինոն՝ իսկական ոստիկանը», 1984
«Չորրորդ իշխանությունը»
«Հեռախոսը միշտ երկու անգամ է զնգում», 1985
«Սև Միք Մաքը», 1986
«Կապտած աչքեր», 1987
«Հանճարեղ, բայց ծնողներն ամուսնալուծված», 1991
«Սիմեոն», 1992
«Ինն ամիս», 1993
«Սև լույս», 1994
«Գրազը», 1997
«Իդեալական մարդը», 1996
«Մարիուսին տրված ծանուցում», 1998
«Սերիական հանցագործություն», 1998


== Ծանոթագրություններ ==


== Աղբյուրներ ==
Արծվի Բախչինյան «Հայերը համաշխարհային կինոյում»
Կապրալբա

Կապրալբա (իտալերեն՝ Capralba), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 2078 մարդ, խտությունը կազմում է 160 մարդ/կմ²։ Տարածքը գրավում է 13 կմ²։ Էլեկտրոնային փոստ - 26010, հեռախոսային կոդ - 0373։


== Ծանոթագրություններ ==
Հայկազ Ասլանյան

Հայկազ (Հայկ) Գաբրիելի Ասլանյան (մայիսի 5, 1903(1903-05-05) կամ մայիսի 1, 1903(1903-05-01), Կողբ, Սուրմալուի գավառ, Երևանի նահանգ, Կովկասի փոխարքայություն, Ռուսական կայսրություն - հոկտեմբերի 6, 1980(1980-10-06), Երևան, Հայկական ԽՍՀ, ԽՍՀՄ), հայ գիտնական, փիլիսոփա, փիլիսոփայական գիտությունների դոկտոր (1966), պրոֆեսոր (1967)։ ՀԽՍՀ գիտության վաստակավոր գործիչ։


== Կենսագրություն ==
Հայկազ Ասլանյանը ծնվել է 1903 թվականի մայիսի 1-ին Երևանի նահանգի Սուրմալու գավառի Կողբ գյուղում։ 1915 թվականի Հայոց ցեղասպանության հետևանքով ընտանիքի հետ միասին գաղթել է Երևան։ Ավելի ուշ, զրկվելով ծնողներից՝ քրոջ հետ տեղափոխվել է Էջմիածնի որբանոց։
1923-1926 թվականներին Հայկազ Ասլանյանը սովորել է Անդրկովկասի կոմունիստական համալսարանում, իսկ արդեն 1926-1929 թվականներին՝ նույն համալսարանի ասպիրանտուրայում։ 1929-1931 թվականներին դասախոսել է Թիֆլիսի բարձրագույն ուսումնական հաստատություններում։
1931-1953 թվականներին ղեկավարել է Երևանի անասնաբուժական-անասնաբուծական ինստիտուտի, Երևանի ռուսական մանկավարժական ինստիտուտի, Երևանի պետական համալսարանի և ՀԿԿ Կենտկոմին առընթեր հանրապետական կուսակցական դպրոցի փիլիսոփայության ամբիոնները։ Հայրենական մեծ պատերազմի տարիներին ղեկավարել է «Կոմունիստ» և «Սովետական Հայաստան» թերթերի պրոպագանդայի բաժինը։ 1944-1948 և 1956-1969 թվականներին նա ղեկավարել է ՀԽՍՀ ԳԱ փիլիսոփայության, ապա՝ փիլիսոփայության և իրավունքի բաժանմունքը։ 1958-1961 թվականներին եղել է ՀԽՍՀ ԳԱ «Տեղեկագիր» հանդեսի խմբագիր։
1969-1978 թվականներին եղել է ՀԽՍՀ ԳԱ փիլիսոփայության և իրավունքի ինստիտուտի պատմական մատերիալիզմի և գիտական կոմունիզմի բաժնի վարիչ։
Վախճանվել է 1980 թվականի հոկտեմբերի 6-ին Երևանում։


== Գիտական գործունեություն ==
1966 թվականին Հայկազ Ասլանյանը պաշտպանել է դոկտորական ատենախոսություն, իսկ արդեն 1967 թվականին նրան շնորհվել է պրոֆեսորի կոչում։ Հայկազ Ասլանյանը հեղինակել է ավելի քան 50 գիտական աշխատություններ։ 1963 թվականին Ասլանյանն արժանացել է ՀԽՍՀ գիտության վաստակավոր գործչի կոչման։ Պարգևատրվել է ՀԽՍՀ Գերագույն խորհրդի պատվոգրերով։


== Երկեր ==
ՍՄԿԿ XXIV համագումարը և արդի գաղափարախոսական պայքարը, 1972, տիտղթ. (Հ. Գ. Ասլանյան)։
Դիալեկտիկական մատերալիզմ, 1930, տիտղթ. (Հ. Ասլանյան)։
Идея прогресса в буржуазной философии истории, 1965, т.л. (Г. Асланян), конц. (Асланян Гайк Габриелович).


== Ծանոթագրություններ ==
Խալյուտինո (գյուղ, Ռուդնյանսկի շրջան)

Խալյուտինո (ռուս.՝ Халютино), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարապետ Գալստյան

Կարապետ Գևորգի Գալստյան (1924, Գյումրի, Կիւմրի, Հայկական ԽՍՀ, ԱԽՖՍՀ, ԽՍՀՄ), հայ քանդակագործ։


== Կենսագրություն ==
Կարապետ Գալստյանը ծնվել է 1924 թվականին Լենինականում։ Մասնակցել է  Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին։ 1960 թվականին ավարտել է Երևանի գեղարվեստա-թատերական ինստիտուտը։ Գործերից են՝ «Հովհաննես Այվազովսկի», «Անուրջներ», «Աղջկա դիմաքանդակ» և այլն։


== Ծանոթագրություններ ==
Տարտու (Էստոնիայի շրջան)

Տարտու շրջան (էստ․՝ Tartu vald), շրջան Էստոնիայի Տարտումաա նահանգում։ Շրջանի կենտրոնն է Կիռվեկյուլա գյուղական ավանը։


== Բնակչություն ==
2010 թվականի տվյալներով շրջանում բնակվում էին 6041 մարդ։ Բնակչության խտությունը շրջանում կազմում էր 20,22 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Բարձրաբերդի վանք

Բարձրաբերդի վանք, վանք Կիլիկյան Հայաստանի Վահկա բերդի արևմուտք։ 13-15-րդ դարերում եղել է հայ գրչության և մանրանկարչության կենտրոն։


== Ծանոթագրություններ ==
Կասպյան ավիաուղիներ

Կասպյան ավիաուղիներ (պարսկերեն՝ هواپیمایی کاسپین — havopeymó-ye kospean), Իրանական ավիաընկերություն, որը կայանում էր Թեհրանի Իմամ Խոմեյնի օդանավակայանում։ Կասպյան ավիաուղիների ինքնաթիռները իրականացնում են թռիչքներ ինչպես Իրանում, այնպես էլ դեպի Թուրքիա, ՄԱԷ, Հայաստան, Սիրիա և Ուկրաինա։ Ընկերությունը հիմնադրվել է 1993 թվականին, նույն թվականի սեպտեմբերին սկիզբ դրվեց ընկերության գործունեությանը։


== Ուղղություններ ==


=== Ներքին ===
Իրան
Աբադան (Աբադան օդանավակայան)
Ահվազ (Ահվազ օդանավակայան)
Ասալուե (Փարս Ասալուե օդանավակայան)
Գորգան (Գորգան օդանավակայան)
Սպահան (Շահիդ Բեհեշթի միջազգային օդանավակայան)
Քիշ կղզի (Քիշ օդանավակայան)
Մեհշեհր (Մեհշեհր օդանավակայան)
Մաշհադ (Մաշհադի օդանավակայան)
Սարի (Դաշթե Նազ օդանավակայան)
Շիրազ (Շիրազ միջազգային օդանավակայան)
Թավրիզ (Թավրիզ օդանավակայան)
Թեհրան (Մեհրաբադ օդանավակայան)
Թեհրան (Իմամ Խոմեյնի միջազգային օդանավակայան)
Ուրմիա (Ուրմիա օդանավակայան)
Յազդ (Շահիդ Սադուղի օդանավակայան)
Զաբոլ (Զաբոլ օդանավակայան)
Զահեդան (Զահեդան օդանավակայան)


=== Միջազգային ===
Հայաստան
Երևան (Զվարթնոց միջազգային օդանավակայան)
Սիրիա
Դամասկոս (Դամասկոս միջազգային օդանավակայան)
Միացյալ Արաբական Էմիրություններ
Դուբայ (Դուբայ միջազգային օդանավակայան)
Թուրքիա
Ստամբուլ (Աթաթուրք միջազգային օդանավակայան)
Ուկրաինա
Կիև (Բորիսփիլ միջազգային օդանավակայան)


== Պատահարներ ==

Հուլիսի 15, 2009–ին, Կասպյան ավիաուղիներ չվերթ 7908-ի Տուպոլև Տու-154 օդանավը կործանվել է։ Տեղական ժամով 11։03–ին, օդանավը իրականացնելով Թեհրանից Երևան 7908 չվերթը, կործանվել է թռիչքից 16 րոպե հետո, Թեհրանից 180 կմ արևմուտք հեռավորության վրա՝ իրանական Ղազվին նահանգում։ Ինքնաթիռի բոլոր ուղևորները (153 ուղևոր և անձնակազմի 15 անդամները) զոհվել են։ Ուղևորների 40-ը հայեր էին իսկ վեցը՝ Հայաստանի քաղաքացի։


== Աղբյուրներ ==


== Արտաքին հղումներ ==
Կասպյան ավիաուղիների պաշտոնական կայք Archived 2009-07-25 at the Wayback Machine.
Վիսոզա (Ալագոաս)

Անվան այլ կիրառումների համար տե՛ս՝ Վիսոզա (այլ կիրառումներ)Վիսոզա (պորտ.՝ Viçosa), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Սերանա դուս Կիլոբուս գավառի կազմի մեջ։ Բնակչությունը կազմում է 26 050 մարդ՝ 2007 թվականի տվյալներով։ Գրավում է 355 կմ2 տարածք։ Բնակչության խտությունը՝ 3,0 մարդ/կմ²։


== Պատմություն ==
Քաղաքը հիմնադրվել է 1790 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 49 554 (2003) ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1 813 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,633 (տվյալները՝ ՄԱԿ-ի զարգացման ծրագրի)։
Քևին Վիմեր

Քևին Վիմեր (գերմ.՝ Kevin Wimmer, նոյեմբերի 15, 1992(1992-11-15), Վելս, Վերին Ավստրիա, Ավստրիա), ավստրիացի ֆուտբոլիստ։ Անգլիական «Սթոք Սիթի» ակումբի և Ավստրիայի հավաքականի պաշտպան։ 2016 թվականի Եվրոպայի առաջնության մասնակից։


== Ակումբային կարիերա ==

Քևինը «Լասկ» ակումբի սան է։ Սկզբում նա խաղացել է երիտասարդական և պահեստային թիմերի կազմում, սակայն ԼԱՍԿ-ի՝ Ավստրիայի Բունդեսլիգայից դուրս մնալուց հետո հնարավորություն ստացավ խաղալու հիմնական կազմում։ 2011 թվականի հուլիսի 29-ին «Ֆյորստ» ակումբի դեմ խաղում Վիմերը կատարել է իր նորամուտն Ավստրիայի առաջին լիգայում։ Սեպտեմբերի 30-ին «Ֆյորստի» դեմ խաղում Քևինը հեղինակել է իր առաջին գոլն ակումբի կազմում։
2012 թվականի ամռանը Քևինը համալրել է գերմանական «Քյոլն» ակումբի կազմը։ Օգոստոսի 5-ին Բրաունշվեյգի «Այնտրախտ» ակումբի դեմ խաղում նա կատարել է իր դեբյուտը Երկրորդ Բունդեսլիգայում։ Առաջին մրցաշրջանում Վիմերը պայքարել է հիմնական կազմում ընդգրկվելու համար, և խաղադաշտ է դուրս եկել 9 խաղերի ժամանակ, բայց երկրորդ մրցաշրջանում դարձել է թիմի առաջատաներից մեկը «այծերի» պաշտպանության գծում։ 2013 թվականի նոյեմբեր 29-ին «Սանկտ Պաուլի» ակումբի դեմ խաղում նա խփել է իր առաջին գոլը հօգուտ «Քյոլնի»։ Մրցաշրջանի արդյունքում Վիմերն իր ակումբին օգնել է անցնել էլիտար լիգա։ Օգոստոսի 23-ին «Համբուրգ» ակումբի հետ խաղում նա իր դեբյուտն է կատարել Բունդեսլիգայում։
2015 թվականի ամռանը Վիմորը տեղափոխվել է անգլիական «Տոտտենհեմ» ակումբժ։ Տրանսֆերի արժեքը կազմել է 7 մլն եվրո։ «Հոտսպուրի» հետ նա ստորագրել է հինգ տարվա պայմանագիր։ 2016 թվականի հունվարի 23-ին «Քրիսթալ Փելաս» ակումբի դեմ խաղի ժամանակ նա կատարել է իր նորամուտն Անգլիայի Պրեմիեր լիգայում՝ հանդիպման երկրորդ կեսին փոխարինելով Յան Վերտոնգենին։ Հաջորդ մրցաշրջանից հետո Քևինը օգնել է «Հոտսպուրին» գրավել 3-րդ տեղն առաջնությունում։ 2017 թվականի ամռանը Վիմերը տեղափոխվել է «Սթոք Սիթի»՝ ստորագրելով հինգ տարի պայմանագիր։ Տրանսֆերի արժեքը կազմել է 18 մլն ֆունտ եվրո։


== Միջազգային կարիերա ==
2013 թվականի նոյեմբերի 19-ին ԱՄՆ-ի հավաքականի հետ ընկերական խաղում Քևինը կատարել է իր նորամուտը Ավստրիայի ազգային հավաքականի կազմում։
2016 թվականի ամռանը Վիմմերը ընդգրկվել է Ավստրիայի հավաքականի հայտացուցակում՝ մասնակցելու Ֆրանսիայում անցկացվելիք Եվրոպայի առաջնությանը։ Մրցաշարում նա խաղացել է Պորտուգալիայի հավաքականի դեմ։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը sports.ru կայքում
Վիճակագրությունը National Football Teams կայքում(անգլ.)
Մելվ

Մելվ (ֆր.՝ Melve, օքս.՝ Mèuva), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04118։


== Բնակչություն ==
Համայնքի բնակչությունը 2008 թվականին կազմում էր 106 մարդ։


== Տնտեսություն ==
2007 թվականի տվյալներով 65 աշխատունակ տարիքի մարդկանցից (15-64 տարեկան) 44-ը տնտեսապես ակտիվ էին, 21-ը անգործ (ակտիվության ցուցանիշը 67,7 %, 1999 թվականին եղել է՝ 60,6 %)։ 44 աշխատունակ բնակիչներից 39-ը աշխատում էին (24 տղամարդ և 15 կին), անաշխատանք էին 5-ը (2 տղամարդ և 3 կին)։ 21 անգործ մարդկանցից 8-ը աշակերտներ կամ ուսանողներ են, 7-ը թոշակառու, 6-ը չէին աշխատում այլ պատճառներով.


== Տեսարժան վայրեր ==
Աշտարակ և դոնժոն (XII—XIII դարեր)
Վիո դղյակի ավերակներ
Նոտր Դամ դը Բովուար եկեղեցի (XVI դար)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Մելվ» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-15 
«Մելվ» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Պետրենկովո (գյուղ, Լեբեդինի շրջան)

Անվան այլ կիրառումների համար տե՛ս՝ ՊետրենկովոՊետրենկովո (ուկրաիներեն՝ Петренкове), գյուղ Ուկրաինայի Սումիի մարզի Լեբեդինի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլսկոե (գյուղ, Զադոնսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское), գյուղ Ռուսաստանի Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լազարյան (այլ կիրառումներ)

Լազարյան, ազգանուն, որով հայտնի են հետևյալ անձինք, բոլորն էլ Լազարյանների ազնվական տոհմից։ 

Աղազար Նազարեթի Լազարյան (1700-1782) - հայ հասարակական գործիչ է, վաճառական։ Լազարյանների տոհմի հիմնադիրը։
Եղիազար Հովակիմի Լազարյան (1788-1870) - ռուսական բանակի գնդապետ է, պարսկահայերի գաղթի կազմակերպիչներից։
Խաչատուր Աղազարի Լազարյան (1741-1774) - հայ հասարակական գործիչ և բարեգործ է։
Խաչատուր Հովակիմի Լազարյան (1789-1871) - հայ ազգային ազատագրական շարժման և մշակույթի գործիչ է։
Հովակիմ Աղազարի Լազարյան (1743-1826) - հայ ազգային ազատագրական շարժման գործիչ է։
Հովհաննես Աղազարի Լազարյան (1735-1801) - հայ ազգային ազատագրական շարժման գործիչ է, Ռուսաստանի իսկական պետական խորհրդական, արդյունաբերող կալվածատեր։
Հովհաննես Հովակիմի Լազարյան (1786-1858) - հայ հասարակական և մշակութային գործիչ է, ռուսական արքունիքի սենեկապետ։
Մինաս Աղազարի Լազարյան (1737-1809) - հայ հասարակական գործիչ է, ռուսական արքունիքի խորհրդական, Հայոց Կաթողիկոս Դանիել Ա Սարմառեցու հավատարմատարը ռուսական արքունիքում։


== Տես նաև ==
Լազարյաններ
Վիլմոշ Լազար
Պոգորելցի (գյուղ, Բելոգորսկի շրջան)

Պոգորելցի (ուկրաիներեն՝ Погорільці), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Պոգորելցի գյուղում բնակվում էր 344 մարդ։ Բնակավայրը զբաղեցնում է 0,115 կմ² տարածք։ Բնակչության խտությունը կազմում էր 2991,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուրովշչինա (գյուղ, Մոնաստիրշչինսկի շրջան)

Կուրովշչինա (ռուս.՝ Куровщина), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղեգնուտ (Արմավիրի մարզ)

Անվան այլ կիրառումների համար տե՛ս՝ Եղեգնուտ (այլ կիրառումներ)Եղեգնուտ (նախկին անվանումը` Մոլա Բադալ),
գյուղ Հայաստանի Հանրապետության Արմավիրի մարզի Արմավիրի տարածաշրջանում, Արմավիր քաղաքից մոտ 10 կմ հարավ-արևելք, ծովի մակարդակից 845 մ բարձրության վրա։ Եղեգնուտ համայնքի պատմական անվանումներն են` Բադալ, Ղամիշլու, Ղամշկուտ, Մոլլա Բադալ, Ռահիմաբադ, Սեֆիաբատ։ Վերանվանվել է Եղեգնուտ 1946 թ. ապրիլի 4-ին։


== Պատմություն ==
Արմավիրի մարզի Եղեգնուտ հանայնքը հիմնականում բնակեցված է՝ Արևմտյան Հայաստանի Ալաշկերտ,Վան և Մուշ գավառներից գաղթած մեր հայրենակիցներով։ Ըստ ավանդության` հայ գաղթականները` 1897-ական թվականների վաղ գարնանն անցնում են` վարարած Արաքս գետը և հասնում են` մինչև Մոլա Բադալ գյուղը, որտեղ բնակվելիս են լինում թուրքերը. հայերը առաջարկում են նրանց համատեղ ապրել գյուղում, սակայն թուրքերը հրաժարվում են։ Հայ գաղթականները գտնվում էին հոգնած,հիվանդ վիճակում, նրանց ուղեկցող մի քանի տղամարդիկ՝ առավոտյան ստիպված են լինում մտնել գյուղ, սակայն գյուղը լինում է դատարկ. գիշերը թուրքերը լքել էին գյուղը ։


== Համայնքի նկարագրություն ==
Սահմանակից համայնքներն են` Արևիկ, Զարթոնք, Արտաշար, Երասխահուն, Վարդանաշեն, Արազափ, Արգավանդ, Տանձուտ։ Համայնքի մակերեսը կազմում է 2160.2 հա ։ Հեռավորությունը մայրաքաղաքից 37 կմ է։ Բնակչության թիվը 2053 է ։ Բնակչության մեծ մասը կազմում են հայերը, սակայն, հայերի հետ միասին` բարի-դրացիական հարաբերությունով ապրում են նաև եզդիներ։ Համայնքն ունի մոտ 460 տնտեսություն։ Համայնքի օգտակար հանածոներն են համարվում  ավազակոպճային խառնուրդները։ Համայնքը ունի միջնակարգ դպրոց և նախակրթական հաստատություն։ 
Համայնքում գործունեություն են ծավալում արտադրական ձեռնարկություններ, ինչպիսիք են`  «ԳԱՎ-ԱՎԱԶ» ՍՊԸ, «Արզնու տոհմային ԹՏԽ» ԲԲԸ, «ՍԵՆՏՈՒՐԻՈՆ» ՍՊԸ։ 
Բնակչությունը հիմնականում զբաղվում է  բանջարաբուծությամբ, պտղաբուծությամբ, անասնապահությամբ։  Համայնքում  կա 3 մատուռ, որոնք կառուցվել են համայնքի բնակիչների կողմից։


== Բնակչություն ==
Ըստ ՀՀ 2011 թ. մարդահամարի արդյունքների` Եղեգնուտի մշտական բնակչությունը կազմել է 2203, առկա բնակչությունը` 2050 մարդ։ Մինչև 1918 թ. եղել է ադրբեջանաբնակ։
Եղեգնուտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, բանջարաբուծությամբ, անասնապահությամբ և հացահատիկի մշակությամբ։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Ծանոթագրություններ ==
Վահագն Պապյան

Վահագն Անատոլիի Պապյան (1956, Երևան, ԽՍՀՄ), հայ դիրիժոր։


== Կենսագրություն ==
Վահագն Պապյանը ծնվել է Երևանում, նկարիչ Անատոլի Պապյանի և դաշնակահարուհի Ամալյա Բայբուրդյանի ընտանիքում։ Դաշնամուր սովորել է Երևանի և Մոսկվայի կոնսերվատորիաներում (պրոֆեսորներ Վ. Սարգսյան և Մ. Վոսկրեսենսկի)։ 1979 թ.-ին՝ շահել է Լիսաբոնի Վիանա դա Մոտայի անվան միջազգային մրցույթի 2-րդ մրցանակը։ 1982-1987 թթ. Պապյանը դիրիժորություն է սովորել Սանկտ Պետերբուրգի կոնսերվատորիայում, պրոֆեսոր Ի. Մուսինի մոտ։ 1984 թ.-ին Վալերի Գերգիևը հրավիրել է նրան որպես Հայաստանի ֆիլհարմոնիկ նվագախմբի երկրորդ դիրիժոր, 1987-1989 թթ. զբաղեցրել է գեղարվեստական ղեկավարի և գլխավոր դիրիժորի պաշտոնը։ 1990 թ. Վ. Պապյանը ներգաղթել է Իսրայել։ Այդ ժամանակից ի վեր նա Բեեր-Շևայի սիմֆոնիկ նվագախմբի օգնական դիրիժոր է, նաև Երուսաղեմի սիմֆոնիկ նվագախմբի հյուր դիրիժոր։ Վ. Պապյանը ղեկավարել է Անգլիական կամերային նվագախումբը Լոնդոնի Բարբիքան կենտրոնում, Նոր Ճապոնական ֆիլհարմոնիկը, Իսրայելի կամերային նվագախումբը, Երուսաղեմի, Մոսկվայի, Բելգրադի և Թրոնդհայմի (Նորվեգիա) սիմֆոնիկ նվագախմբերը, 2001 թ.-ի Էնեսկուի փառատոնում՝ Վիեննայի Տղաների երգչախումբը։ Ղեկավարել է նաև Իսրայելի Սինֆոնիետտան (2003 թ., հոկտեմբեր, Բեեր-Շիվա) և Իսրայելի Հյուսիսային սիմֆոնիկ նվագախումբը (2004 թ., Հայֆա)։ Վահագն Պապյանը հրավիրվել է ղեկավարել նաև Երուսաղեմի սիմֆոնիկ նվագախումբը 2004 թ.-ի ապրիլին «Սիրված համերգներ» շարքում։ Վ. Պապյանը ղեկավարել է նաև օպերաներ՝ Կառլ Նիլսենի «Սավուղ և Դավիթը», Բիզեի «Կարմենը», Մոցարտի «Դոն Ժուանը» և Բելլինիի «Նորման»։ Պապյանը Հայաստանի Ազգային օպերային թատրոնի հյուր դիրիժոր է և Թել Ավիվի Սամուել Ռուբին երաժշտական ակադեմիայի պրոֆեսոր։


== Ծանոթագրություններ ==


== Արտաքին հղումներ ==
Վահագն Պապյան
Մաքսիմ Վենգերով և Վահագն Պապյան
Ջովաննի Բրագոլին

Բրունո Ամադիո (իտալերեն՝ Bruno Amadio, հունվարի 15, 1911(1911-01-15), Վենետիկ, Իտալիա - սեպտեմբերի 22, 1981(1981-09-22), Պադովա, Վենետո, Իտալիա),  իտալացի նկարիչ, որը հայտնի է Բրագոլին (իտալերեն՝ Giovanni Bragolin, Bragolin) կեղծանվամբ։


== Կենսագրություն ==
Բրունո Ամադիոն ծնվել է 1911 թվականի հունվարի 15-ին Վենետիկում, որտեղ դեռ մանուկ հասակում հետաքրքրվել է գեղանկարչությամբ և սկսել է նկարել սովորել ակադեմիայում։ Սակայն, չավարտելով ուսումը, սկսել է ինքնուրույն աշխատել՝ հարելով կլասիցիստներին և զարգացնելով կյանքի պատկերման սեփական ձևը։ Աշխատանքների մի մասը նա վաճառել է զբոսաշրջիկներին հետպատերազմյան Վենետիկում։ Ամուսնացած է եղել և ունեցել է երեխաներ։ Մահացել է 1981 թվականին Պադովայում կերակրափողի քաղցկեղից։


== Ստեղծագործություն ==
Ջովանի Բրագոլինը (կեղծանուն է, նկարներն ստորագրել են նաև այլ նմանատիպ անուններով) նկարել է երեխաներ, ծաղիկներ ու տեսարանները առօրյա կյանքից, ստեղծել պատմական սյուժեների էսքիզները։ Նրան ճանաչում են բերել այն նկարները, որոնցում պատկերված են լացող տղաներ ու աղջիկներ։


== Հետաքրքիր փաստեր ==
Բրագոլինի «Լացող տղան» կտավը, որը մեծ ժողովրդականություն է վայելել 1960-1970-ական թվականներին, քաղաքային լեգենդի շրջանակներում համարվում է անիծված, նրա վերարտադրությունն իբր կարող է հրդեհներ առաջացնել։ Այս համոզմունքի հետ է կապված եղել բրիտանական թերթերից մեկի (The Sun) կազմակերպած շոուն, որը կազմակերպել էր նկարի մեծ թվով վերարտադրությունների այրումը։
Բրագոլինի նկարների շարքը երբեմն կոչվում է գնչու երեխաների դիմանկարներ։ Ընդ որում՝ իրականում նկարչի մոդելներից հազիվ մի քանիսը գնչուներ եղած լինեն (և միանգամայն ստույգ հայտնի է, որ նրանք բոլորն այդ ժողովրդի ներկայացուցիչներ չէին)։
Որոշ ժամանակ Բրագոլինը դուրս է մնացել հանրային ուշադրության կիզակետից։ Կարծիքներ կան, որ նա երկար ժամանակ ապրել է Պադովայում (Իտալիա) և Իսպանիայում, որտեղ նույնպես նկարել է նկարներ։ Դրա հիման վրա նա երբեմն նույնիսկ կոչվում է իսպանական, այլ ոչ թե իտալացի նկարիչ։


== Ծանոթագրություններ ==


== Արտաքին հղումներ ==
Նկարչի կենսագրությանը նվիրված կայք
Գորնոստաևկայի շրջան

Գորնոստաևկայի շրջան (ուկրաիներեն՝ Горностаівський район), շրջան Ուկրաինայի Խերսոնի մարզում։
Ստեղծվել է 1939 թվականին։ Վարչական կենտրոնը՝ Գորնոստաևկա։


== Աշխարհագրություն ==
Շրջանի տարածքի մակերեսը կազմում է 1018 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 21800 մարդ։ Բնակչության խտությունը կազմում էր 21,41 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Դիբրովկա (գյուղ, Միրգորոդի շրջան)

Անվան այլ կիրառումների համար տե՛ս՝ ԴիբրովկաԴիբրովկա (ուկրաիներեն՝ Дібрівка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Դիբրովկա գյուղում բնակվում էր 1 045 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբդուռահման (այլ կիրառումներ)

Աբդուռահման անվանումը կարող է վերվերբել

Աբդուռահման Մուշֆիքի - տաջիկ բանաստեղծ
Աբդուռահման (հովիտ) - հովիտ Էրզրումի շրջանում
Աբդուռահման (Ալաշկերտի գավառ) - գյուղ Արևմտյան Հայաստանում, Էրզրումի վիլայեթի Ալաշկերտի գավառակում
Աբդուռահման (Ալեքսանդրապոլի գավառ) - գյուղ Երևանի նահանգի Ալեքսանդրապոլի գավառում
Աբդուռահման (Բայազետի գավառ) - գյուղ Արևմտյան Հայաստանում, Էրզրումի վիլայեթի Բայազետի գավառում
Դայզենդորֆ

Դայզենդորֆ  (գերմ.՝ Daisendorf), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 1576 մարդ (ըստ 2010 թվականի դեկտեմբերի 31-ի) ։ Տարածքը կազմում է 2,44 կմ։ Պաշտոնական կոդ՝ 08 4 35 010։


== Ֆոտոդարան ==

		


== Ծանոթագրություններ ==


== Արտաքին հղումներ ==
Պաշտոնական էջ
Մորիս շրջան (այլ կիրառումներ)

Մորիս շրջան, կարող է վերաբերել՝

Մորիս շրջան - ԱՄՆ Կանզաս նահանգի 105 վարչական միավորներից մեկը
Մորիս շրջան - ԱՄՆ Նյու Ջերսի նահանգի 21 վարչական միավորներից մեկը
Մորիս շրջան - ԱՄՆ Տեխաս նահանգի 254 վարչական միավորներից մեկը
Ախիլար

Ախիլար, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 70 կմ արավ-արևելք՝ Դիարբեքիրի և Խարբերդի միջև։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մալդա (Քարելի շրջան)

Մալդա (վրաց.՝ მალდა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Քարելից հեռու է 12 կմ։


== Ծանոթագրություններ ==
Վենեկուուսիկու

Վենեկուուսիկու (էստ․՝ Venekuusiku), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տանյա Ռեյնոլդս

Տանյա Ռեյնոլդս (անգլ.՝ Tanya Reynolds, նոյեմբերի 4, 1991(1991-11-04), Անգլիա, Միացյալ Թագավորություն), անգլիացի դերասանուհի, ով առավել հայտնի է Թերեզա Բենելիի դերով՝ Sky հեռուստաալիքի «Համեղ» դրամա հեռուստասերիալում և Լիլի Այգլհարթի դերով՝ Նեթֆլիքսի «Սեռական դաստիարակություն» հեռուստասերիալում։


== Կարիերա ==
Ռեյնոլդսը հաճախում էր Օքսֆորդի դրամատիկական դպրոցը, որն ավարտել է 2015 թվականին։ Նա առաջին անգամ հայտնվել է էկրաններին դերեր կատարելով մի քանի կարճամետրաժ ֆիլմերում՝ բրիտանական կատակերգական In Cahoots դուոյի «Քաղաքակիրթ մարդիկ» ֆիլմում, որը ցուցադրվել է 2015 թվականի օգոստոսին Edinburgh Festival Fringe-ի ժամանակ, «Նախանձոտ ընկերը» ֆիլմում, որը նույնպես In Cahoots-ի կողմից էր։ 2016 թվականին Ռեյնոլդսն առաջին անգամ հայտնվել է հեռուստատեսությունում՝ «Համեղ» հեռուստասերիալի 12 դրվագում կատարելով Թերեզա Բենելիի դերը։ 2017 թվականին նա զարգացրել է իր հեռուստատեսական կարիերան, կատարելով Լեդի Այզոբել Դանսանիի դերը «Օտարականը» սերիալում, և 20-ամյա Սալիի դերը՝ BBC-ի «Ռելլիկ» թրիլլեր սերիալում։
2018 թվականին Ռեյնոլդսը գլխավոր դեր է կատարել «Ֆանի Լայը տեղում է» ֆիլմում՝ Չարլզ Դենսի և Մաքսին Փիքի հետ միասին։ Նա նաև կատարել է գլխավոր դերերից մեկը՝ Տերեզայի դերը, Sky 1-ի «Համեղ» կատակերգության մեջ՝ Իեն Գլենի և Դոն Ֆրենչի հետ միասին։ 2019 թվականին նա սկսել է կատարել Լիլիի դերը Նեթֆլիքսի «Սեռական դաստիարակություն» կատակերգական դրամա հեռուստասերիալում։ Սերիալը լույս է տեսել 2019 թվականի հունվարի 11-ին։


== Ֆիլմագրություն ==


== Ծանոթագրություններ ==


== Արտաքին հղումներ ==
Tanya Reynolds Internet Movie Database կայքում
Mandy-յան կայքէջ՝ Տանյա Ռեյնոլդս
Արաբական ծով

Արաբական ծով (արաբ․՝  بحر العرب‎‎), Հնդկական օվկիանոսի հյուսիսային մասում գտնվող ծով։ Արևմուտքում սահմանակցում է Արաբական թերակղզուն, իսկ արևելքում ՝ Հինդուստան թերակղզուն։
Ընդհանուր մակերեսը - 3. 832. 000 կմ²։ Մաքսիմալ լայնությունը - 2400 կմ։ Մաքսիմալ խորությունը - 4652 մ։ Թափվող նշանավոր գետը՝ Ինդոս։ Նշանավոր ծոցերն են՝ Ադենի ծոցը արևմուտքում, որը Կարմիր ծովին է միանում Բաբ էլ-Մանդեբի նեղուցով, և Օմանի ծոցը ՝ հյուսիս-արևմուտքում։
Արաբական ծովի ափերին են գտնվում ՝ Սոմալին, Ջիբութին, Եմենը, Օմանը, Իրանը,Պակիստանը, Հնդկաստանը և Մալդիվյան կղզիները։ Նշանավոր քաղաքներն են ՝Կարաչին, Ադենը, Մասկատը, Մումբայը և այլն։


== Սահմանների նկարագրությունը ==
Միջազգային ջրագրական կազմակերպությունը հաստատել է Արաբական ծովի սահմանների հետևյալ նկարագրությունը.
Արևմուտքում՝ Ադենի ծոցի արևելյան սահմանը։ Հյուսիսում՝ Արաբական թերակղզու արևելյան կետից ՝ Ռաս ալ-Խադից մինչև Ռաս Ջիվանի ՝ Պակիստանի ափերին։ Հարավում՝ Ադդու կորալյան կղզուց (Մալդիվյան կղզիներ) մինչև Աֆրիկայի արևելյան հրվանդանը ՝ Ռաս Խաֆուն։ Արևելքում՝ Լակադիվյան ծովի արևմտյան սահմանը։


== Անվանումը ==
Արաբական ծովը եվրոպացի և արաբ ծովագնացներին հայտնի է եղել տարբեր անվանումներով՝ Էրիթրեայի ծով, Կանաչ ծով, Հնդկական ծով, Պարսկական ծով, Օսմանյան ծով։
Մարգարիտա Սալաս

Մարգարիտա Սալաս Ֆալգերաս, Կաներոյի 1-ին մարկիզ (իսպ.՝ Margarita Salas Falgueras, նոյեմբերի 30, 1938(1938-11-30), Կաներո, Valdés, Աստուրիա, Աստուրիա, Իսպանիա - նոյեմբերի 7, 2019(2019-11-07), Մադրիդ, Իսպանիա, հայտնի է որպես Մարգարիտա Սալաս), կենսաքիմիայի և մոլեկուլային գենետիկայի ոլորտների իսպանացի գիտնական։


== Կենսագրություն ==
Սալասը ծնվել է Իսպանիայի Աստուրիա ինքնավար համայնքի Կաներո բնակավայրում։ Ավարտել է Մադրիդի Կոմպլուտենսե համալսարանի քիմիական ֆակուլտետը, 1961 թվականին ստացել է գիտությունների դոկտորի կոչում։ 1967 թվականին մեկնել է ԱՄՆ, որտեղ աշխատել է Սևերո Օչոայի հետ։ Ամուսնու` Էլադիո Վինուելայի հետ պատասխանատու են կենսաքիմիայի և մոլեկուլային կենսաբանության ոլորտում իսպանական հետազոտությունների խթանման համար։ Սալասը եղել է ավելի քան 40 ասպիրանտների գիտական ղեկավար,  հրատարակել է ավելի քան 200 գիտական հոդվածներ։ Հետազոտությունների գիտական բարձրագույն խորհրդի ( CSIC) պրոֆեսոր է կենսատեխնոլոգիայի բնագավառում։
2000 թվականին Սալասն արժանացել է «Կանայք գիտության բնագավառում» Լ՛Օրել-ՅՈՒՆԵՍԿՕ մրցանակի։
Սալասը Իսպանիայի Գիտությունների արքայական ակադեմիայի, Եվրոպական գիտությունների և արվեստների ակադեմիայի, Արվեստների և գիտությունների ամերիկյան ակադեմիայի, Միկրոբիոլոգիայի ամերիկյան ընկերության, ԱՄՆ-ի Գիտությունների ազգային ակադեմիայի և Սևերո Օչոայի հիմնադրամի անդամ է։
2001 թվականի դեկտեմբերի 20-ին Սալասը ընտրվել է Իսպանիայի արքայական ակադեմիայի Seat i, որը զբաղեցրել է 2003 թվականի հունիսի 4-ին։
2008 թվականի հուլիսի 11-ին Խուան Կառլոս I Բուրբոնը Սալասին շնորհել է իսպանացի ազնվականի կոչում Կաներոյի մարկիզ ժառանգական կոչումով։


== Պարգևներ ==
Աստուրիայի իշխանությունների մեդալ, 1997 թ.
Santiago Ramon y Cajal ազգային հետազոտական մրցանակ, 1999 թ.
«Կանայք գիտության բնագավառում» Լ՛Օրել-ՅՈՒՆԵՍԿՕ մրցանակ, 1999 թ.
«Կանայք գիտության բնագավառում» Լ՛Օրել-ՅՈՒՆԵՍԿՕ մրցանակ, 2000 թ.
Ընտրվել է 20-րդ դարի 100 կանանց շրջանակում, որոնք Մադրիդի կանանց համայնքային խորհրդի կողմից 21-րդ դարում հավասարության ճանապարհ են բացել, 2001 թ.
Վալենսիայի գեներալիտատի Իսաբել Ֆեռեր մրցանակ, 2002 թ.
Մադրիդի համայնքի ոսկե մեդալ, 2002 թ.
Ալֆոնսո X Իմաստունի քաղաքացիական շքանշանի մեծ խաչ, 2003 թ.
Գիտության և հետազոտությունների հիմնադրամի միջազգային մրցանակ, 2004 թ.
Երախտիքի ոսկե մեդալ,  2005 թ.
Մադրիդի Կոմպլուտենսե համալսարանի ոսկե մեդալ, 2005 թ.
Գերազանցության մրցանակ FEDEPE (Կին տնօրենների, ղեկավարների, պրոֆեսիոնալների և ձեռնարկատերերի իսպանական հիմնադրամ) կողմից, 2006 թ.
Աստուրիայի համայնքի Անասնաբույժների քոլեջի ոսկե մեդալ
Կին լիդեր մրցանակ, 2009 թ., մրցանակը հանձնել է Ռաֆայել դել Պինոն, Ալիտեր և Մերկ հիմնադրամ
«Լիարժեք մասնագիտական կյանք» մրցանակ, 2009 թ., Mapfre հիմնադրամ
Քիմիայի գերազանցության մրցանակ, պարգևատրվել է Իսպանիայի քիմիկոսների միության ընդհանուր խորհրդի կողմից, 2014 թ.


== Ծանոթագրություններ ==


== Արտաքին հղումներ ==
Margarita Salas biography. Mujer y Ciencia (in Spanish)
Margarita Salas biography (PDF) (in Spanish) Archived 2010-05-09 at the Wayback Machine.
Էլենի Ֆուրեյրա

Էլենի Ֆուրեյրա (հունարեն՝ Ελένη Φουρέϊρα, մարտի 7, 1987(1987-03-07), Ֆիերի, Ալբանիա), ալբանական ծագմամբ հույն երգչուհի, ով ներկայացրել է Կիպրոսի Հանրապետությունը Լիսաբոնում կայացած Եվրատեսիլ 2018 երգի մրցույթում՝ եզրափակչում գրավելով պատվավո երկրորդ հորիզանականը։


== Կենսագրություն ==
Էլենի Ֆուրեյրան ծնվել է 1987 թվականի մարտի 7-ին Ալբանիայի փոքիկ Ֆիեր քաղաքում։ Այնտեղ էլ անցել է վերջինիս մանկությունն ու պատանեկության առաջին տարիները՝ նախքան Հունաստանում մշտական բնակություն հաստատելը։ Էլենին երգում է երեք տարեկանից ի վեր։ Ավելի ուշ սովորել է կիթառ նվագել, իսկ որպես մասնագիտություն՝ սովորել հագուստի գեղարվեստական ձևավորում և դիզայն։
Էլենին իր պրոֆեսիոնալ երաժշտական գործունեությունը սկսել է 18 տարեկան հասակում։ Շուտով նա առաջարկներ է ստացել պրոդյուսերներ Վասիլիս Կոնտոպուլոսից և Անդրեաս Յախտակոսից՝ դառնալով «Mystique» խմբի անդամ։ Խմբի առաջին իսկ ձայնագրած երգը, որը կրում էր «Մեկ այլ էջում» (հուն․՝ «Σε άλλη σελίδα») անվանումը, Հունաստանում և Կիպրոսում դառնում է հիթ։ Շուտով խումբը համալրվում է նոր անդամներով, իսկ Էլենին «Մի արեք, եթե չեք հիշում» (հունարեն՝ «Μην κάνεις πως δεν θυμάσαι») երգի թողարկումից շատ չանցած լքում է խումբը՝ իր կարիերան շարունակելով որպես մենակատար (սոլո երաժիշտ)։
2010 թվականի փետրվարին երգչուհին մասնակցում է Եվրատեսիլ երգի մրցույթի հունաստանյան պատվիրակի ընտրությանը, իսկ 2017 թվականին՝ հաղթել Կիպրոսի ազգային ընտրությունում։ Շուտով Էլենին ներկայացնում է Կիպրոսը Լիսաբոնում կայացող Եվրատեսիլ 2018 երգի մրցույթում՝ զբաղեցնելով երկրորդ հորիզոնականը։


== Ծանոթագրություններ ==